**LĒMUMS**

Liepājā

|  |  |
| --- | --- |
| 2024. gada 21. martā | Nr.83/3  (prot. Nr.3, 11.§) |

Par grozījumiem 2023. gada 21. decembra

lēmumā Nr.441/14 “Par projektu “Mājokļu

vides pieejamības nodrošināšana cilvēkiem

ar invaliditāti””

Pamatojoties uz Pašvaldību likuma 4. panta pirmās daļas 9. un 10. punktu, Ministru kabineta 2023. gada 5. septembra noteikumiem Nr.512 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” īstenošanas noteikumi”, Liepājas valstspilsētas un Dienvidkurzemes novada attīstības programmā 2022.-2027. gadam iekļauto projektu JPr\_183 “Mājokļu vides pieejamības nodrošināšana cilvēkiem ar invaliditāti” un darbību D\_3.2.3 “Vides pieejamības veicināšana personām ar invaliditāti un funkcionāliem traucējumiem, uzlabojot dzīves kvalitāti”, izskatot Liepājas valstspilsētas pašvaldības domes pastāvīgās Attīstības komitejas 2024. gada 14. marta lēmumu (sēdes protokols Nr.3) un pastāvīgās Finanšu komitejas 2024. gada 14. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

Izdarīt Liepājas valstspilsētas pašvaldības domes 2023. gada 21. decembra lēmumā Nr.441/14 “Par projektu “Mājokļu vides pieejamības nodrošināšana cilvēkiem ar invaliditāti”” grozījumus, izsakot 2. un 3. punktu šādā redakcijā:

“2. Apstiprināt Projekta kopējās izmaksas 243 559,69 EUR (divi simti četrdesmit trīs tūkstoši pieci simti piecdesmit deviņi *euro* 69 centi) apmērā, no kurām:

2.1. Atveseļošanas fonda finansējums (82,64%) – 201 289 EUR;

2.2. valsts budžeta finansējums (17,36%) – 42 270,69 EUR.

3. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 121 779,85 EUR (viens simts divdesmit viens tūkstotis septiņi simti septiņdesmit deviņi *euro* 85 centi) apmērā:

3.1. 2024. gadā – 48 711,94 EUR;

3.2. 2025. gadā – 73 067,91 EUR.”

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētājam, Attīstības pārvaldei, Izpilddirektora birojam, Juridiskajai daļai, Finanšu pārvaldei, Liepājas Sociālajam dienestam | |